Η **Red Bull GmbH** είναι αυστριακή εταιρεία ποτοποιίας, η οποία εμπορεύεται το ενεργειακό ποτό Red Bull. Το 2011 ένα σύνολο 4.631 δισεκατομμυρίων συσκευασιών είχαν πωληθεί σε περισσότερες από 161 χώρες παγκοσμίως. 8.294 συνολικά εργαζόμενοι διαχειρίστηκαν 4.25 δισεκατομμύρια ευρώ σε έσοδα. Τα κεντρικά γραφεία της Red Bull GmbH βρίσκονται στο Φουσλ αμ Ζε της Αυστρίας.

Ιστορία
-------

Ο Αυστριακός επιχειρηματίας Ντίτριχ Μάτεσιτς και ο Ταϊλανδός επιχειρηματίας Τσαλέο Γιουβίντια ίδρυσαν την Red Bull GmbH το 1984. Ενώ εργαζόταν για λογαριασμό της γερμανικής βιομηχανίας Blendax (η οποία αγοράστηκε αργότερα από την Procter & Gamble) το 1982, ο Μάτεσιτς ταξίδεψε στην Ταϊλάνδη και συνάντησε τον Τσαλέο, ιδιοκτήτη της TC Pharmaceutical. Εκεί ανακάλυψε ότι το αναψυκτικό Krating Daeng, το οποίο παραγόταν από την εταιρεία του Τσαλέο στη διάρκεια της δεκαετίας του 1970, τον βοηθούσε να ξεπεράσει το *jet lag* του. Βλέποντας τα πιθανά επιχειρηματικά οφέλη του συγκεκριμένου προϊόντος, συνεργάστηκε με τον Τσαλέο για την εισαγωγή του συγκεκριμένου αναψυκτικού στην Ευρώπη. Μέσω της μεταξύ τους συμφωνίας, οι δύο αυτοί συνέταιροι επένδυσαν ο καθένας τους $500,000 για την ίδρυση της Red Bull GmbH. Ως αντάλλαγμα θα λάμβαναν ο καθένας τους ένα μετοχικό πακέτο της τάξεως των 49% στην εταιρεία, με το υπόλοιπο ποσοστό των μετοχών, της τάξεως του 2%, να καταλήγει στο γιο του Τσαλέο, Τσαλέρμ. Συμφώνησαν επίσης ότι ο Μάτεσιτς θα αναλάμβανε την διοίκηση της επιχείρησης.

Μεταξύ του 1984 και του 1987 η Red Bull GmbH άλλαξε την συνταγή του Krating Daeng, ώστε αυτό να ανταποκρίνεται καλύτερα στα ευρωπαϊκά γούστα ενανθρακώνοντας το ποτό και δίνοντάς του μια λιγότερο γλυκιά γεύση. Το 1987 η εταιρεία εισήγαγε το αλλαγμένο ενεργειακό της ποτό στην Αυστρία υπό την ονομασία Red Bull. Συνάντησε μεγάλη ανταπόκριση εκεί μέσω της προώθησής του σε νεαρούς επιχειρηματίες. Η εταιρεία επεκτάθηκε στην Ευρώπη στη διάρκεια των αρχών της δεκαετίας του 1990, εισερχόμενη και στην αγορά των Ηνωμένων Πολιτειών κατά το 1997, καταλαμβάνοντας το 75% της εγχώριας αγοράς σε χρονική διάρκεια ενός έτους. Η οικονομική ευμάρεια των ιδρυτών της Red Bull αυξήθηκε κατακόρυφα, σε συνδυασμό με την επιτυχία που αυτή συνάντησε, ώστε τον Μάρτιο του 2012 τόσο ο Τσαλέο όσο και ο Μάτεσιτς είχαν εκτιμώμενα έσοδα της τάξεως των $5.3 δισεκατομμυρίων έκαστος. Σήμερα η Red Bull GmbH είναι παρούσα σε περισσότερες από 164 χώρες παγκοσμίως και έχει προσωπικό 8.000 υπαλλήλων. Το πλέον γνωστό προϊόν της, το Red Bull, παραμένει το μεγαλύτερο σε κατανάλωση στον κόσμο ενεργειακό ποτό με συνολικά 5,2 δισεκατομμύρια να έχουν πουληθεί για το 2012.

Εικόνες
-------

* Τα κεντρικά γραφεία της Red Bull στο Φουσχλ αμ Ζέε της ΑυστρίαςΤα κεντρικά γραφεία της Red Bull στο Φουσχλ αμ Ζέε της Αυστρίας
* Άποψη των κεντρικών γραφείων της Red BullΆποψη των κεντρικών γραφείων της Red Bull

Παραπομπές
----------

1. ↑  «Company Figures at RedBull.com». Αρχειοθετήθηκε από το πρωτότυπο στις 8 Νοεμβρίου 2014. Ανακτήθηκε στις 25 Ιουνίου 2013.
2. ↑  Selling Energy, Economist, May 9 2002
3. 1 2  «Soda with a buzz, Forbes, 28 March 2005». Αρχειοθετήθηκε από το πρωτότυπο στις 2 Νοεμβρίου 2012. Ανακτήθηκε στις 25 Ιουνίου 2013.
4. ↑  «Dietrich Mateschitz, Forbes, March 2012». Αρχειοθετήθηκε από το πρωτότυπο στις 1 Ιουλίου 2013. Ανακτήθηκε στις 25 Ιουνίου 2013.
5. ↑  «Yoovidhya Family, Forbes, March 2012». Αρχειοθετήθηκε από το πρωτότυπο στις 10 Ιουλίου 2013. Ανακτήθηκε στις 25 Ιουνίου 2013.
6. ↑  «Red Bull company history, Red Bull GmbH corporate website». Αρχειοθετήθηκε από το πρωτότυπο στις 8 Νοεμβρίου 2014. Ανακτήθηκε στις 25 Ιουνίου 2013.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Red Bull GmbH |
| --- |
|  |
| Ποτά | 
* Krating Daeng
* Red Bull
 |
|  |
| Άνθρωποι | 
* Ντίτριχ Μάτεσιτς
* Τσαλέο Γιουβίντια
 |
|  |
| Ομάδες | 
Χόκεϊ επί πάγου — Ρεντ Μπουλ Σάλτσμπουργκ · Μόναχο Ποδόσφαιρο — Ρεντ Μπουλ Σάλτσμπουργκ ( Λίφερινγκ ) · Νιου Γιορκ Ρεντ Μπουλς ( Β · Κ-23 ) · Λειψία · Ρεντ Μπουλ Μπραζίλ · Ρεντ Μπουλ Γκάνα Αυτοκίνηση — Ρεντ Μπουλ Ρέισινγκ · RB · Ρεντ Μπουλ Ρέισινγκ Τιμ |
|  |
| Γήπεδα | 
* Λειψία
* Νιου Τζέρσεϊ
* Σάλτσμπουργκ
 |

 |